b"\n_START_ARTICLE_\nDiana Serra Cary\n_START_SECTION_\nBuhay at karera\n_START_PARAGRAPH_\nUna siyang nakilala sa pagganap sa ibat-ibang papel noong dekada 20 bilang si Baby Peggy, kung saan ay kumita siya ng 1.5 miliong dolyar noong 1924. Sa kabila nito ay tumamlay ang kanyang karera bilang aktres matapos ang alitan sa pagitan ng kanyang ama at si Sol Lesser ukol sa kanyang kinita, at namasukan siya bilang isang tagapagtanghal sa Bodabil. Nasadlak sa kahirapan ang kanyang pamilya at gumanap na ekstra sa ibat-ibang pelikula si Peggy noong dekada 30 hanggang sa magretiro siya sa pag-arte noong 1938._NEWLINE_Sa kagustuhang lumayo sa mundo ng pelikula, nagpakasal si Peggy kay Gordon Ayres noong 1938 at nagpalit siya ng pangalan bilang si Diana Ayres. Noong panahong siya ay may-akda para sa mga palabas sa radyo, madaming nakatuklas sa kanyang nakaraan kung saan ay mas interesado sila sa kanyang buhay bilang isang dating batang aktres kaysa sa kanyang mga akda. Muli siyang nagpalit ng pangalan bilang si Diana Serra Cary matapos siyang lumipat sa Katolisismo at ang kanyang pagpapakasal kay Bob Cary noong 1954._NEWLINE_Kinalaunan ay nakilala siya sa pagiging manunulat at sa kanyang adbokasiya para sa mga kapwa batang aktor, kung saan ay sumulat siya ng libro tunkgol sa kanyang buhay at karera na pinamagatang What Ever Happened to Baby Peggy: The Autobiography of Hollywood's Pioneer Child Star, at Jackie Coogan: The World's Boy King: A Biography of Hollywood's Legendary Child Star, isapang akda tungkol sa kapwa batang aktor na si Jackie Coogan._NEWLINE_Noong 2017, inilathala ni Cary ang kanyang nobela na pinamagatang The Drowning of the Moon, isang kuwento tungkol sa pamiliyang may hawak ng minahan ng pilak sa Mexico noong ika-18 na siglo."